ભાજપના કેટલાંક સિનિયર કોર્પોરેટરો પણ વારંવાર ભ્રષ્ટ અધિકારીઓની ફરિયાદ કરી ચૂક્યા છે પણ કોઇ ઉકેલ આવી રહ્યો નથી કેમ કે, ભાજપના કેટલાંક કોર્પોરેટરોના આશીર્વાદથી ઓપરેશન-મેઇન્ટેનન્સ, ડિશિલ્ટીંગ, બોર બનાવવા, હાઉસકીપીંગ, સપ્લાય, રોડ રિસરફેસ સહિતના કામોમાં કોન્ટ્રાક્ટરો બેફામ ભ્રષ્ટાચાર આચરી રહ્યાં છે ત્યારે એવું પણ ચર્ચાય છે કે, કેટલાય કામોમાં તો પૂર્વ કોર્પોરેટરોની કંપનીઓ જ કામ કરી રહી છે તેઓ કોન્ટ્રાક્ટર બનીને બેઠા છે જેથી અધિકારીઓ અને પૂર્વ કોર્પોરેટરોની જોડીને લીધે વ્યાપક પ્રમાણમાં ભ્રષ્ટાચાર વધ્યો છે જેથી શાસક પક્ષની છબી ખરડાઇ રહી છે જે અંગે ભાજપના જ કેટલાંક સિનિયર કોર્પોરેટરો પક્ષમાં પણ ફરિયાદો કરી ચૂક્યા છે પણ ગત સામાન્ય સભામાં સિનિયર કોર્પોરેટરોએ ભ્રષ્ટ અધિકારીઓના નામ જાહેર કરવાને લઇ પોતાના જ પક્ષના કેટલાંક કોર્પોરેટરો ઉપર નિશાન સાંધ્યું હોય તેવો ઘાટ જોવા મળી રહ્યો છે.